cyanic-selkie/wikianc huggingface dataset:
კონსერვატიზმი საქართველოში
ისტორია
1991 წლის 26 მაის ეროვნულ-განმათავისუფლებელი მოძრაობის მთავარი ლიდერი ზვიად გამსახურდია დამოუკიდებელი საქართველოს პრეზიდენტი გახდა. იგი აპელირებდა ოჯახური როლით, რელიგიით და შესაბამისად, სოციალური კონსერვატიზმის მიმდევარიც იყო. დამოუკიდებლობის მიღების დღიდან საქართველოში ლიბერალურ პოლიტიკურ ძალებსა და რელიგიურ კონსერვატორებს შორის დაპირისპირება გრძელდება, რაც გამოწვეულია სოციალური და ეკონომიკური რეფორმებით, რომელიც მიზნად ისახავს ქვეყნის ევროკავშირთან დაახლოებას.
2003 წლის ვარდების რევოლუციის შემდეგ ქვეყანაში ფეხის მოკიდება დაიწყო ლიბერალურმა იდეოლოგიამ, განსაკუთრებით კი, სამოქალაქო ნაციონალიზმმა; განმტკიცდა ლიბერალურლი ღირებულებები და გაიზარდა ეკლესიის მიმართ გამოთქმული კრიტიკა, რაზეც გავლენა ასევე გლობალიზაციამ და ინტერნეტზე გაზრდილმა წვდომამ იქონია.
რადიკალურად განწყობილი კონსერვატიული ჯგუფები მონაწილეობდნენ 2021 წლის 5 ივლისის ძალადობრივ ქმედებებში.
სქოლიო
კატეგორია:კონსერვატიზმი საქართველოში
ვახტანგ ქუთათელაძე
ვახტანგ გივის ძე ქუთათელაძე (დ. 8 ოქტომბერი, 1955, აბასთუმანი, ადიგენის რაიონი, საქართველოს სსრ) — საქართველოს სახელმწიფო უშიშროების მინისტრი 1998 წლის 9 თებერვლიდან — 2001 წლის 21 ნოემბრამდე, გენერალ-ლეიტენანტი.
ბიოგრაფია
ვახტანგ ქუთათელაძე დაიბადა 1955 წლის 8 ოქტომბერს ადიგენის რაიონის დაბა აბასთუმანში. 1977 წელს თბილისში დაამთავრა საქართველოს პოლიტექნიკური ინსტიტუტის ელექტროამძრავი და საწარმოო დანადგარების ავტომატიზაციის ფაკულტეტი. 1983 წლიდან იყო სკკპ წევრი. 1972 წლის ივლისიდან 1973 წლის სექტემბრამდე მუშაობდა სპორტულ ნაგებობათა სარემონტო-სამშენებლო სამმართველოში მუშად, 1973 წლის სექტემბრიდან ოქტომბრამდე — ექსპერიმენტული და კლინიკური ქირურგიის სამეურნეო განყოფილებაში მუშად, 1976 წლის სექტემბრიდან 1977 წლის იანვრამდე — ექსპერიმენტული და კლინიკური ქირურგიის საერთო განყოფილებაში სანიტრად, 1977 წლის ოქტომბრიდან 1980 წლის იანვრამდე — სპეციალური საკონსტრუქტორო ტექნიკური ბიუროს — „მშენინდუსტრიის“ საქართველოს ფილიალში კონსტრუქტორად.
1980 წლის 28 იანვრიდან 1981 წლის 30 იანვრამდე გაიარა სსრკ სუკ-ის უმაღლესი კურსები. 1981 წლიდან მუშაობა დაიწყო სახელმწიფო უშიშროების ორგანოებში. 1981 წლის 30 იანვრიდან 1 ივლისამდე მუშაობდა საქართველოს სსრ სუკ-ის მე-5 განყოფილების მე-6 ქვეგანყოფილების ოპერრწმუნებულად, 1981 წლის 1 ივლისიდან 1982 წლის 27 სექტემბრამდე — სუკ-ის მე-5 განყოფილების მე-4 ქვეგანყოფილების ოპერრწმუნებულად. 1982 წლის 27 სექტემბრიდან 1986 წლის 3 სექტემბრამდე იყო სუკ-ის მე-9 ქვეგანყოფილების დაცვის უფროსი ოფიცერი, 1986 წლის 3 სექტემბრიდან 18 ნოემბრამდე — სუკ-ის მე-5 განყოფილების მე-4 ქვეგანყოფილების უფროსი ოპერრწმუნებული, 1986 წლის 18 ნოემბრიდან 1987 წლის 29 ივლისამდე — სუკ-ის მე-5 განყოფილების მე-6 ქვეგანყოფილების უფროსი ოპერრწმუნებული, 1987 წლის 29 ივლისიდან 28 ოქტომბრამდე — სუკ-ის მე-5 განყოფილების მე-5 ქვეგანყოფილების უფროსი ოპერრწმუნებული, 1987 წლის 28 ოქტომბრიდან 1989 წლის 25 ნოემბრამდე — სუკ-ის მე-5 განყოფილების მე-5 ქვეგანყოფილების უფროსი, 1989 წლის 25 ნოემბრიდან 1990 წლის 9 აგვისტომდე — სუკის „ზ“ განყოფილების მე-3 ქვეგანყოფილების უფროსი, 1990 წლის 9 აგვისტოდან 1991 წლის 18 ნოემბრამდე — საქართველოს სსრ სუკ-ის თავმჯდომარის თანაშემწე — საზოგადოებრივი კავშირების ჯგუფის უფროსი. 1991 წლის 18 ნოემბრიდან 10 დეკემბრამდე იყო საქართველოს რესპუბლიკის უშიშროების მინისტრის მოადგილე კადრების დარგში, 1991 წლის 10 დეკემბრიდან 1992 წლის 11 მაისამდე — საქართველოს რესპუბლიკის უშიშროების მინისტრის მოადგილე კადრების დარგში, კადრების განყოფილების უფროსი, 1992 წლის 11 მაისიდან 1993 წლის 24 აგვისტომდე — საქართველოს რესპუბლიკის საინფორმაციო-სადაზვერვო სამსახურის თავმჯდომარის მოადგილე, 1993 წლის 24 აგვისტოდან 14 ოქტომბრამდე — საქართველოს რესპუბლიკის საინფორმაციო-სადაზვერვო სამსახურის თავმჯდომარის მოადგილე — სამხედრო კონტრდაზვერვის სამმართველოს უფროსი, 1993 წლის 14 ოქტომბრიდან 1994 წლის 25 აპრილამდე — საქართველოს რესპუბლიკის უშიშროების მინისტრის მოადგილე კადრების დარგში, 1994 წლის 25 აპრილიდან 23 ივნისამდე — საქართველოს რესპუბლიკის სახელმწიფო უშიშროების სამსახურის თავმჯდომარის მოადგილე. 1994 წლის 23 ივნისიდან 1996 წლის 12 მარტამდე იყო სამთავრობო დაცვის სამსახურის უფროსი, 1996 წლის 12 მარტიდან 1998 წლის 30 ოქტომბრამდე — საქართველოს სახელმწიფო დაცვის სპეციალური სამსახურის უფროსი. 1996-2004 წლებში იყო საქართველოს სროლის სახეობათა ეროვნული ფედერაციის პრეზიდენტი.
1998 წლის 9 თებერვალს საქართველოს პრეზიდენტ ედუარდ შევარდნაძეზე განხორციელდა თავდასხმა, რომლის დროსაც ვ. ქუთათელაძემ ე. შევარდნაძე უვნებლად მიიყვანა უსაფრთხო ადგილამდე. საქართველოს პრეზიდენტის 1998 წლის 1 ნოემბრის #782 განკარგულების თანახმად ვ. ქუთათელაძეს, 1998 წლის 9 თებერვალს ქ. თბილისში განხორციელებული ტერაქტის დროს გამოჩენილი მამაცობის, თავდადებისა და გაბედული მოქმედებისათვის ვახტანგ გორგასლის მე-3 ხარისხის ორდენი მიენიჭა. მიღებული აქვს აგრეთვე 5 მედალი. 1998 წლის 30 ოქტომბერს ვახტანგ ქუთათელაძე საქართველოს სახელმწიფო უშიშროების მინისტრი გახდა. 2001 წლის 31 ოქტომბერს გამართულ საქართველოს ეროვნული უშიშროების საბჭოს სხდომაზე მან გადადგომის თაობაზე განცხადება გააკეთა. გავრცელებული ინფორმაციით მისი გადადგომა დაკავშირებული იყო დამოუკიდებელი ტელეკომპანია „რუსთავი 2“-ის ოფისში 30 ოქტომბერს სახელმწიფო უშიშროების სამინისტროს თანამშრომელთა შესვლისა და ფინანსური დოკუმენტაციის ამოღების მცდელობის გამო. პრეზიდენტმა ვ. ქუთათელაძის განცხადება დააკმაყოფილა.
2001 წლის შემდეგ დასაქმებული იყო კერძო ბიზნესში.
რესურსები ინტერნეტში
კატეგორია:დაბადებული 8 ოქტომბერი კატეგორია:დაბადებული 1955 კატეგორია:ქართველი მინისტრები კატეგორია:საქართველოს სახელმწიფო დაცვის სპეციალური სამსახურის უფროსები
ლუსენა (ქალაქი)
ლუსენა (Lucena) — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის სუბეტიკის კომარკის შემადგენლობაში. ფართობი — 351,09 კმ². მოსახლეობა — 42605 კაცი (2020 წ.).
სქოლიო
კატეგორია:კორდობის მუნიციპალიტეტები კატეგორია:კორდობის ქალაქები
გოიუნიუსნიხლი
გოიუნიუსნიხლი (Goyuniusnykhly) — სოფელი აზერბაიჯანში, გაბალის რაიონში.
რესურსები ინტერნეტში
კატეგორია:გაბალის რაიონის სოფლები
ჰაჯიალილი (მრავალმნიშვნელოვანი)
ჰაჯიალილი შეიძლება აღნიშნავდეს:
ოთარ ზაუტაშვილი
ოთარ ზაუტაშვილი (დ. 9 ოქტომბერი, 1931, თბილისი — გ. 3 აპრილი, 2005) — ქართველი მსახიობი, საქართველოს დამსახურებული არტისტი (1981).
ბორდა-და-მატა
ბორდა-და-მატა (Borda da Mata) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 803 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოზუ-ალეგრის შემადგენლობაში.
2010 წლის მონაცემებით, მოსახლეობა 17 118 ადამიანს შეადგენდა, მოსახლეობის სიმჭიდროვე 56.85 კმ²-ზე. ფართობი 301 108 კმ²-ია.
ოთარ ზაუტაშვილი
ბიოგრაფია
გადაღებულია ფილმებში. „არდადეგებზე“ (მ. კოკოჩაშვილი, 1962, პილოტი), „ბოდიში, თქვენ გელით სიკვდილი“ (ყ. მგელაძე, 1965), „პიერი, პოლიციის თანამშრომელი“ (დ. რონდელი, 1965), „ჩემი მეგობარი ნოდარი“ (დ. რონდელი, 1967), „ქვევრი“ (ი. კვირიკაძე, 1970), „ვერის უბნის მელოდიები“ (გ. შენგელაია, 1973, ყასაბი მიხაკა), „დათა თუთაშხია“ (გ. ლორთქიფანიძე, გ. გაბესკირია, 1978, მახოს მეაბჯრე) და სხვა.
ბორდა-და-მატა
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ახალი ტალღა 2012
ახალი ტალღა 2012 — ახალგაზრდა შემსრულებელთა მე-11 საერთაშორისო კონკურსი, რომელიც მიმდინარეობდა 2012 წლის 24 ივლისიდან 29 ივლისის ჩათვლით, ძინტარში, იურმალა. მონაწილეობდა 14 ქვეყნის 16 წარმომადგენელი. გამარჯვებული გახდა რუსი მომღერალი Niloo.
ოთარ ზაუტაშვილი
რესურსები ინტერნეტში
კატეგორია:დაბადებული 9 ოქტომბერი კატეგორია:დაბადებული 1931 კატეგორია:გარდაცვლილი 3 აპრილი კატეგორია:გარდაცვლილი 2005 კატეგორია:ქართველი მსახიობები კატეგორია:თბილისში დაბადებულები კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:საქართველოს სსრ-ის დამსახურებული არტისტები
ახალი ტალღა 2012
სქოლიო
კატეგორია:მუსიკალური კონკურსები
ჯუმანჯი
ფილმში მოთხრობილია 12 წლის ალან პერიშის ამბავი, რომელიც 1969 წელს მეგობარ სარა უიტლთან სამაგიდო ჯუმანჯის თამაშის დროს იკარგება. 26 წლის შემდეგ და-ძმა ჯუდი და პიტერ შეპერდი პოულობენ ჯუმანჯის და შეწყვეტილ თამაშს განაგრძობენ. ალანი, უკვე მოწიფული, ბრუნდება, პოულობს სარას და ოთხივე ერთად ასრულებს თამაშს, რათა უკუაქციოს მის მიერ გამოწვეული მოვლენები.
ფილმი გადაღებული იქნა კინში (ნიუ-ჰემპშირი), თუმცა ამბავი მიმდინარეობს გამოგონილ ქალაქ ბრენტფორდში. დამატებითი გადაღებები მიმდინარეობდა ვანკუვერში (ბრიტანული კოლუმბია). ჯუმანჯი გამოვიდა 1995 წლის 15 დეკემბერს. მიუხედავად თავდაპირველი გულგრილი შეფასებებისა, კინოთეატრებში წარმატება იქონია, საერთო ჯამში 262.797.249 აშშ დოლარის შემოსავლით (65 მილიონი დოლარის ბიუჯეტით). 1995 წელს იგი იყო რიგით მეათე ყველაზე შემოსავლიანი ფილმების სიაში. 2005 წელს გამოვიდა მისი ერთგვარი წინარეისტორია, „ზათურა“, რომელიც ასევე ვან ოლსბურგის წიგნს ეფუძნება.
სიუჟეტი
1869 წელს ორი ბიჭუნა მიწაში მარხავს იდუმალ სკივრს, რომლიდანაც დოლის ხმები გაისმის. 100 წლის შემდეგ 12 წლის ალან პერიში გაურბის ბიჭუნებს, რომლებიც მას სკოლაში ჩაგრავენ და მამის კუთვნილ ფეხსაცმელების ქარხანაში იმალება. იგი შემთხვევით აფუჭებს კონვეიერს, რაზეც პასუხისმგებლობას იღებს ერთ-ერთი თანამშრომელი, კარლი. იგი სამსახურს კარგავს. გარეთ გამოსულ ალანს ბიჭები მაინც სცემენ. ალანი ახლოს მიმდინარე მშენებლობაზე პოულობს მიწაში ჩაფლულ სკივრს, საიდანაც იღებს ყუთს წარწერით ჯუმანჯი. აღმოჩნდება, რომ ეს სამაგიდო თამაშია.
საღამოს იგი ეკამათება მამას და უარს ამბობს სკოლა-ინტერნატში გამგზავრებაზე. მას შემდეგ, რაც მშობლები მიდიან მნიშვნელოვან საღამოზე, ალანი აპირებს გაქცევას, მაგრამ მას მოუსწრებს მეგობარი სარა, რომელიც ველოსიპედს უბრუნებს. ამ დროს ჯუმანჯიდამ კვლავ დოლების ხმა გაისმის და ბავშვები მის თამაშს იწყებენ. კამათლების ყოველ გაგორებას მოჰყვება დაფაზე ფიგურების ავტომატური გადაადგილება და დაფის ცენტრში ჩნდება გზავნილი. მას შემდეგ, რაც ალანი კამათლებს აგორებს, იწერება, რომ იგი შორეულ ადგილებში მოხვდება და ვერ დაბრუნდება, სანამ ვინმე არ გააგორებს 5-ს ან 8-ს. თამაში იწოვს ალანს, ხოლო შეშინებული სარა, რომელსაც უეცრად გამოჩენილი ღამურები მისდევენ, პერიშების სახლიდან გარბის.
26 წლის შემდეგ პერიშების სახლში საცხოვრებლად გადადიან დაობლებული ჯუდი და პიტერ შეპერდი, დეიდა ნორასთან ერთად. ბავშვები პოულობენ ჯუმანჯის და იწყებენ ჭერში მის თამაშს, რასაც მოჰყვება მოზრდილი კოღოების და მაიმუნების გამოჩენა. ვინაიდან თამაშის წესებში წერია, რომ ბოლოს ყველაფერი თავის ადგილზე ბრუნდება, ბავშვები მას განაგრძობენ. ამჯერად ჩნდება ლომი, მაგრამ მას ებრძვის თამაშიდან დაბრუნებული ალანი (ლომის გამოჩენას წინ უსწრებს პიტერის მიერ გაგორებული 5-იანი). ალანი ლომს ოთახში კეტავს და გახარებული, გარბის მამის ქარხნისკენ. გზად იგი ხვდება კარლს, რომელიც პოლიციაში მსახურობს. უფუნქციო ქარხანაში მცხოვრები უსახლკარო ალანს უამბობს, რომ სემი დაღონებული იყო შვილის მოულოდნელი გაქრობის შემდეგ და მთელი ფინანსური საშუალებები მის საძიებლად დახარჯა, ხოლო ხუთი წლის შემდეგ გარდაიცვალა და ქარხნის დახურვამ ქალაქის ეკონომიკა დააზარალა.
ჯუდი და პიტერი ცდილობენ თამაშის გაგრძელებას, მაგრამ ალანი ხვდება, რომ ამჯერად კიდევ ერთი მოთამაშის სვლაა. ისინი პოულობენ სარას, რომელსაც ალანი საბოლოოდ დაითანხმებს. სარა კამათელს აგორებს, რასაც მოსდევს პერიშების სახლში გიგანტური სუროების ზრდა, ხოლო ალანის შემდეგ გაგორებას - ჯუმანჯიდან რეალურ სამყაროში მონადირე ვან პელტის გამოჩენა, რომელიც პერიშს დასდევს. იგი იპარავს თამაშს, ამასობაში კი ალანს იჭერს კარლი, რომელსაც არ მოსწონს, რომ ყველა უსიამოვნება მაშინ ჩნდება, როდესაც ალანი ახლოს ტრიალებს. ჯუმანჯიდან ამასობაში ჩნდება ცხოველების დიდი ნაკადი, რომელიც ქალაქში დარბის. მაიმუნები ქალაქში ყველაფერს ანადგურებენ. პიტერი, სარა და ჯუდი მონადირის მიერ წაღებულ თამაშს ადგილოვრივ მაღაზიაში მისი პოვნის შემდეგ იბრუნებენ. ალანთან (რომელიც კარლს თავის თავზე უამბობს) ერთად შინ დაბრუნებულები, ისინი ბრუნდებიან ველურ ტყედ ქცეულ სახლში. ჯუმანჯის დასრულებისას მონადირე ალანს აიძულებს, გადააგდოს კამათელი, რასაც მოჰყვება თამაშის დასრულება. ალანი წარმოთქვამს სიტყვას ჯუმანჯი, მონადირე მას ესვრის, მაგრამ ყველაფერი, რაც თამაშმა ამასობაში რეალურ სამყაროში გამოუშვა, უკან ბრუნდება.
ალანი უბრუნდება 1969 წელს. იგი და სარა კვლავ მოზარდები არიან, მაგრამ ახსოვთ ყველაფერი, რაც მანამდე გადახდათ. ალანი ურიგდება მამას და უამბობს, რომ ქარხნის ინციდენტი მისი ბრალი იყო, ამიტომ კარლი აღარ კარგავს სამუშაოს. სემი შვილს ეუბნება, რომ მისი სკოლა-ინტერნატში წასვლა აუცილებელი არ არის. იციან რა, რომ ჯუდი და პიტერი ჯერ არ დაბადებულან, ალანი და სარა ჯუმანჯის მდინარეში აგდებენ და იწყებენ რომანტიკულ ურთიერთობას.
მომავალში ალანი და სარა დაქორწინებულები არიან და ელოდებიან პირველ შვილს. მათ სახლში საშობაო წვეულებაზე მოდიან შეპერდები. ალანი და სარა ჯუდისა და პიტერის მამას, ჯიმს, სთავაზობენ სამუშაოს ფეხსაცმლის ქარხანაში და ცდილობენ, აარიდონ კანადაში მგზავრობას, რომლის დროსაც ისინი ალტერნატიულ რეალობაში დაიღუპნენ.
მსოფლიოს სხვა ნაწილში, ზღვის პირას, ქვიშაში ჩაფლულია ჯუმანჯი. ორი ფრანგი გოგონა სანაპიროზე დადის. მათ ესმით ჯუმანჯის დოლების ხმა.
გადაღება
პიტერ გუბერი ბოსტონში ვიზიტისას შეხვდა კრის ვან ოლსბურგს, რომელიც როუდ აილენდზე ცხოვრობს. ერთად მათ განიხილეს წიგნი და ოლსბურგმა დაწერა სცენარის ერთ-ერთი ადრეული ვერსია, რომელშიც მისტიკა და სიურეალიზმი შეიმჩნეოდა.
საუნდტრეკი
ფილმის მუსიკის ავტორია ჯეიმზ ჰორნერი.
წარმატება
ჯუმანჯი კინოთეატრებში წარმატებით გადიოდა. მისმა შემოსავალმა აშშ-სა და კანადაში შეადგინა 100.475.249 აშშ დოლარი, ხოლო მსოფლიოს სხვა ქვეყნებში - 162.322.000 აშშ დოლარი. საერთო შემოსავალმა 262.797.249 აშშ დოლარი შეადგინა.
კრიტიკოსების შეფასება არაერთგვაროვანი იყო. Rotten Tomatoes-ზე 32 კრიტიკოსის 50 პროცენტმა მას დადებითი შეფასებები მიანიჭეს. საერთო ქულებმა შეადგინეს 5.6 10-დან. Metacritic-ის შეფასება 39%-ს შეადგენს, 18 მიმოხილვის მიხედვით. ვან ოლსბურგს ფილმი მოეწონა, მიუხედავად ცვლილებებისა და იმისა, რომ იგი არ იყო იმდენად „იდიოსინკრეზული და უჩვეულო, როგორიც წიგნია.“ მან განაცხადა, რომ „ფილმი ზუსტად გადმოსცემს ქაოსის დონეს, რომელიც გამოწვეულია სახლში ჯუნგლების არსებობით. იგი კარგი ფილმია.“
სხვა ვერსიები
ანიმაციური სერიალი ჯუმანჯის სამყაროს შესახებ 1996-1999 წლებში გამოდიოდა. მიუხედავად იმისა, რომ ძირითადად ფილმს ეფუძნება, ამბავი მასში მეტწილად თავიდან იწყება, ვიდრე განაგრძობს ფილმის მოვლენებს. სატელევიზიო ვერსიაში ყოველი სვლისას მოთამაშეს ეძლევა გამოცანა, რომელიც მან ჯუნგლებში მოხვედრის შემდეგ უნდა ამოხსნას. ალანი ჯუმანჯიში ცხოვრობს, ვინაიდან გამოცანა არ მიუღია. ჯუდი და პიტერი ცდილობენ მის დახმარებას. სარა ამ სერიალში არ ჩნდება.
2012 წლის ივლისში გაიჟღერა ვარაუდმა, რომ მზადდებოდა ფილმის ახალი ვერსია. The Hollywood Reporter-თან საუბრისას Columbia Pictures-ის პრეზიდენტი დაგ ბელგრადი ამბობდა: „ვცდით და წარმოვადგენთ ჯუმანჯის ახალ ხედვას, მას თანამედროვეობისთვის განვაახლებთ.“ 2012 წლის 1 აგვისტოს დადასტურდა, რომ მეთიუ ტოლმექი იქნებოდა ახალი ვერსიის პროდიუსერი, უილიამ ტაიტლერთან, რომელიც ორიგინალური ფილმის პროდიუსერი იყო.
სქოლიო
კატეგორია:1995 წლის ფილმები კატეგორია:ამერიკული სათავგადასავლო კომედიური ფილმები კატეგორია:ამერიკული საბავშვო ფენტეზი ფილმები კატეგორია:გამოგონილი თამაშები კატეგორია:ფილმები ობლების შესახებ კატეგორია:საბავშვო წიგნებზე დაფუძნებული ფილმები კატეგორია:ჯო ჯონსტონის ფილმები კატეგორია:ჯეიმზ ჰორნერის მუსიკა კატეგორია:1860 წელს მიმდინარე ფილმები კატეგორია:1969 წელს მიმდინარე ფილმები კატეგორია:1995 წელს მიმდინარე ფილმები კატეგორია:Interscope Communications-ის ფილმები კატეგორია:TriStar Pictures-ის ფილმები კატეგორია:ფილმები დროში მოგზაურობის შესახებ კატეგორია:1995 წლის საუნდტრეკები კატეგორია:Epic Records-ის საუნდტრეკები
ფაბიო ბაზილე
ფაბიო ბაზილე (დ. 7 ოქტომბერი, 1994, რივოლი) — იტალიელი ძიუდოისტი. ასპარეზობს -66კგ წონით კატეგორიაში. 2016 წელს გახდა ოლიმპიური ჩემპიონი, ეს იყო რიგით მე-200 ოლიმპიური ოქროს მედალი იტალიისათვის. ამავე წელს ევროპის ჩემპიონატზე მოიპოვა ბრინჯაოს მედალი.
სპარტაკი (1960 წლის ფილმი)
სპარტაკი (Spartacus) — მხატვრული ფილმი, რეჟისორ სტენლი კუბრიკის პეპლუმი, რომელიც გადაღებულია ჰოვარდ ფასტის ამავე სახელწოდების რომანის მიხედვით 1960 წელს. კუბრიკის პირველი მაღალბიუჯეტიანი, ფერადი კინო, რომელმაც სახელი გაუთქვა ახალგაზრდა რეჟისორს. ფილმის სიუჟეტი მოგვითხრობს მონა-გლადიატორ სპარტაკის წინამძღოლობით განხორციელებულ აჯანყებაზე, რომელმაც ბრძოლაში გამოიწვია რომის ხელისუფლება კონსულ მარკუს ლიცინიუს კრასუსის სახით. კუბრიკი ამ ფილმს არ თვლიდა თავის საავტორო ნაშრომად, ვინაიდან წარმოების პროცესში იგი შეზღუდული იყო გადაწყვეტილების მიღებისას, რითად დარჩა დაქირავებული სტუდიური რეჟისორის მდგომარეობაში.
მთავარი როლი შეასრულა კირკ დაგლასმა, ლორენს ოლივიეს წილად ხვდა მარკუს ლიცინიუს კრასუსის როლი. ფილმში მონაწილეობა მიიღეს აგრეთვე ჯინ სიმონსმა, ჩარლზ ლოტონმა, პიტერ უსტინოვმა და სხვა.
12 მილიონი აშშ დოლარის ბიუჯეტით სურათი გახდა კომპანია „Universal“-ის ყველაზე ძვირადღირებული პროექტი 1960 წლისათვის. ფილმის წარმოება რთული გამოდგა, ძირითადად, სცენართან დაკავშირებული სირთულეების, რომელიც მთლიანად გადაიწერა რამდენჯერმე და საცენზურო შესწორებების გამო. მიუხედავად იმისა, რომ სურათის მოქმედება ვითარდება ანტიკურ დროში, იგი შეეხო თანამედროვეობის მძაფრ პრობლემებს: რასობრივ დისკრიმინაციას, ერთსქესიან სიყვარულსა და სხვა. ფილმის სცენარისტი გახდა ჰოლივუდის შავი სიის მწერალი დალტონ ტრამბო.
1960-იან წლების დასაწყისის კრიტიკა ფილმს თავშეკავებით შეხვდა, ნეგატიურად აღნიშნა არაბალანსირებული სცენარი და სამსახიობო თამაშის სისუსტე. კუბრიკის 1991 წელს აღდგენილი სახით გამოსულმა ფილმმა ძირითადად, დადებითი შეფასება დაიმსახურა. ფილმმა მიიღო პრესტიჟული კინემატოგრაფიული ჯილდოები, მათ შორის ოსკარის ოთხი პრემია, და ერთი ოქროს გლობუსი. ფილმმა წარმოშვა მრავალრიცხოვანი მიბაძვები, გმირების ფრაზები შევიდა სასაუბრო ინგლისურ ენაში.
2017 წელს კონგრესის ბიბლიოთეკამ ფილმი შეიყვანა ამერიკის შეერთებული შტატების ფილმების ეროვნულ რეესტრში კულტურული, ისტორიული ან ესთეტიკური მნიშვნელობის გამო.
რესურსები ინტერნეტში
კატეგორია:1960 წლის ფილმები კატეგორია:ინგლისურენოვანი ფილმები კატეგორია:ამერიკული დრამატული ფილმები კატეგორია:ამერიკული ეპიკური ფილმები კატეგორია:ამერიკული ფილმები კატეგორია:ამერიკული ისტორიული ფილმები კატეგორია:ამერიკულ რომანებზე დაფუძნებული ფილმები კატეგორია:სტენლი კუბრიკის ფილმები კატეგორია:Universal Pictures-ის ფილმები
კონკისტა (მინას-ჟერაისი)
კონკისტა (Conquista) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ უბერაბის შემადგენლობაში.
2010 წლის მონაცემებით, მოსახლეობა 6 526 ადამიანს შეადგენდა, მოსახლეობის სიმჭიდროვე 10.55 კმ²-ზე. ფართობი 618 363 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ილიას ეფენდიევი
ილიას ეფენდიევი (Ilyas Əfındiyev; დ. 26 მაისი, 1914 — გ. 3 ოქტომბერი, 1996) — აზერბაიჯანელი დრამატურგი, 1940 წლიდან აზერბაიჯანელ მწერალთა გაერთიანების წევრი, დამსახურებული ხელოვანი (1960), აზერბაიჯანის სსრ-ის სახელმწიფო ჯილდოს ლაურეატი (1972), აზერბაიჯანის სსრ-ის სახალხო მწერალი (1979).
მოღვაწეობა
ილიას ეფენდიევმა 30-იანი წლების ბოლოს დაიწყო სალიტერატო მოღვაწეობა. 1938 წელს საცხოვრებლად გადავიდა ბაქოში. 1979 წლის 30 ივლისს მიიღო სახალხო მწერლის წოდება.
სქოლიო
კატეგორია:აზერბაიჯანელი მწერლები
აზერბაიჯანის საზოგადოებრივი მაუწყებელი
იჯითიმაი ტვ (İctimai Televiziya, „საზოგადოებრივი ტელევიზია“) — აზერბაიჯანის საზოგადოებრივი არხი, მაუწყებლობა დაიწყო 2005 წლის 29 აგვისტოს. არხმა გააშუქა „ევროვიზია 2011“, რომელიც აზერბაიჯანმა მოიგო; 2012 წლის „ევროვიზიას“ ამ ტელევიზიამ უმასპინძლა. გარდა ტელევიზიისა კომპანია ფლობს რადიოს სახელწოდებით „İctimai Radio“. მისი ძველი დასახელებაა „AzTV 2“. ტელევიზიის შენობა მდებარეობს ბაქოში. მისი მფლობელია „საზოგადეობრივი რადიოსა და ტელევიზიის მაუწყებლობა“.
რესურსები ინტერნეტში
კატეგორია:სატელევიზიო არხები კატეგორია:აზერბაიჯანის ტელეარხები
თავფარავნის ეკლესია
მინი|300პქ თავფარავნის ეკლესია — ქართული ხუროთმოძღვრებისა და ეროვნული მნიშვნელობის კატეგორიის კულტურის უძრავი ძეგლი სამცხე-ჯავახეთის მხარეში, ნინოწმინდის მუნიციპალიტეტის სოფელ როდიონოვკაში (თავფარავანი). ტაძარი სტილისტური ნიშნებით თარიღდება X-XI საუკუნეების მიჯნით.
ეკლესია დგას სოფელ როდიონოვკის შუაგულში. იგი დარბაზული ტიპის ეკლესიების რიგს განეკუთვნება. 2006 წლამდე ძლიერ დაზიანებული იყო. ნაგებობა შიგნიდან და გარედან შემოსილია სწორად ნაწყობი, მოვარდისფრო და ღვინისფერი სუფთად გათლილი ქვის კვადრებით. გეგმით სწორკუთხა ეკლესიას აღმოსავლეთით ნახევარწრიული აფსიდი აქვს. გრძივი კედლები სამ ნაწილად არის დანაწევრებული პილასტრების ორი წყვილით, რომელზეც ამოყვანილ საბჯენ თაღებს ეყრდნობოდა გადამხური კამარა. ინტერიერში საკმაოდ გამოსარჩევია იმპოსტების მორთულობა. ფასადების დიდი დაუნაწევრებელი სიბრტყეები აქცენტირებულია დეკორატიული ელემენტებით. ჩრდილოეთის ფასადი სადაა. შესასვლელი სამხრეთიდანაა. სამხრეთის ფასადზე ორი სარკმელია, რომლებიც სრულდება თავსართებით. სამხრეთის კარის თავზე მოთავსებული არქიტრავი მორთულია გეომეტრიული სახის ორნამენტებით შესრულებული ფიგურებით და ჯვრის გამოსახულებებით. ორნამენტებია შემონახული თავდაპირველი სახის კარნიზებისა და სარკმელების არქივოლტებზეც. ეკლესიას გააჩნია წარწერები. ერთი მათგანი იკითხება შემდეგნაირად: „ქრისტე შეიწყალე პავლე“. ძეგლის რესტავრაცია მიმდინარეობდა 2006 წელს.
თავფარავნის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ნინოწმინდის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
The Script
The Script — ირლანდიური სოფტ-როკ ჯგუფი დუბლინიდან, ჩამოყალიბებული 2001 წელს.
ისტორია
ყოფილი მუსიკალური პროდიუსერები მარკ შიინი და დენი ო'დონოჰიუ შეერთებულ შტატებში წარმატებული კარიერის შემდეგ დაბრუნდნენ მშობლიურ ირლანდიაში, სადაც შეხვდნენ გლენ პაუერს და ჯგუფი შექმნეს. Phonogenic-თან კონტრაქტის დადების შემდეგ უკვე 2007 წელს ბრიტანულ მუსიკალურ საიტზე, Last.fm-ზე გამოუშვეს პირველი EP.
სადებიუტო სინგლი „We Cry“ გახდა კვირის ლიდერი ირლანდიურ რადიოარხებზე: RTÉ 2fm და Today FM -ზე, შემდეგ კი ბრიტანულ BBC რადიო 1-ზე. ახალი ჯგუფის მეორე სინგლმა „The Man Who Can't Be Moved“ წარმატებას მთელ ევროპაში მიაღწია. მან დაიკავა წინა პოზიციები ესპანეთის, გერმანიის და ნიდერლანდების რადიოჩარტებში. სადებიუტო ალბომმა The Script დაიკავა პირველი ადგილი როგორც გაერთიანებული სამეფოს, ასევე ირლანდიის ალბომების ჩარტში.
ჯგუფის მესამე სინგლი "Breakeven", ირლანდიაში და დიდი ბრიტანეთში გამოვიდა 2008 წლის ბოლოს და მალევე მიაღწია წარმატებას. ოთხი კვირის განმავლობაში იგი შედიოდა ბრიტანული სინგლების აღლუმში. ჯგუფის მეოთხე სინგლი "Talk You Down" გამოვიდა 2009 წლის მარტში.
რესურსები ინტერნეტში
კატეგორია:The Script კატეგორია:2001 წელს ჩამოყალიბებული ჯგუფები კატეგორია:ირლანდიური როკ-ჯგუფები
არაბსარვანი
არაბსარვანი (Ərəbsarvan) — სოფელი აზერბაიჯანში, აღსუს რაიონში. მოსახლეობის რაოდენობა —   	  	512 კაცი.
რესურსები ინტერნეტში
კატეგორია:აღსუს რაიონის სოფლები
სიდ ბარეტის დისკოგრაფია
სქოლიო
კატეგორია:სიდ ბარეტი
ბუენუ-ბრანდანი
ბუენუ-ბრანდანი (Bueno Brandão) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1204 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოზუ-ალეგრის შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
შალვა ფავლენიშვილი
შალვა (შალიკო) ლუარსაბის ძე ფავლენიშვილი (დ. 2 აგვისტო, 1896 — გ. 20 ნოემბერი, 1922, თბილისი) — ქართველი ოფიცერი, აღმოსავლეთ საქართველოში ანტისაბჭოთა პარტიზანული მოძრაობის აქტიური მონაწილე.
დაიბადა თავად ლუარსაბ ფავლენიშვილისა და სოფიო ჯაჯანაშვილის ოჯახში. 1915 წელს დაამთავრა კონსტანტინეს საარტილერიო სასწავლებელი (პეტერბურგი), რის შემდეგაც ჩაირიცხა ნოვოგეორგიევსკის ციხესიმაგრის საარტილერიო ნაწილში. 1918-1921 წლებში მსახურობდა საქართველოს რესპუბლიკის ჯარში როტმისტრის წოდებით. გასაბჭოების შემდეგ აქტიურად იყო ჩართული პროვინციებში ანტისაბჭოთა პარტიზანული რაზმების ორგანიზებაში. ითვლებოდა ქაქუცა ჩოლოყაშვილის თანაშემწედ. 1922 წელს მისი რაზმი მოქმედებდა სიღნაღისა და თელავის მაზრების, შემდეგ დუშეთის მაზრის ტერიტორიაზე. იმავე წლის 20 ნოემბერს ბოლშევიკურმა ჩეკამ მიაგნო ფავლენიშვილის ადგილსამყოფელს თბილისში, გუდაუთის შესახვევში მდებარე სახლში. მის დასაპატიმრებლად მისულ აგენტებს ფავლენიშვილმა დანებებაზე უარი განუცხადა და ის სროლის დროს მოკლეს. უპოვეს ჩოლოყაშვილის წერილები, რომლებიც საბჭოთა ხელისუფლებამ „ბანდიტიზმის“ სამხილების სახით ოფიციალურ პრესაში გამოაქვეყნა.
სქოლიო
კატეგორია:დაბადებული 2 აგვისტო კატეგორია:დაბადებული 1896 კატეგორია:გარდაცვლილი 20 ნოემბერი კატეგორია:გარდაცვლილი 1922 კატეგორია:ქართველი სამხედრო მოღვაწეები კატეგორია:საბჭოთა კავშირის რეპრესიების მსხვერპლნი საქართველოში შ
ჟაკ იუგ სილა
ჟაკ იუგ სილა (Jacques Hugues Sylla; დ. 1946 — გ. 26 დეკემბერი, 2009) — მადაგასკარელი პოლიტიკოსი, მადაგასკარის პრემიერ-მინისტრი 2002–2007 წლებში. მადაგასკარის ეროვნული ასამბლეის პრეზიდენტი 2007-2009 წლებში.
რესურსები ინტერნეტში
კატეგორია:მადაგასკარის პრემიერ-მინისტრები კატეგორია:დაბადებული 1946 კატეგორია:გარდაცვლილი 26 დეკემბერი კატეგორია:გარდაცვლილი 2009
საადმირალოს რაიონი
სქოლიო
კატეგორია:სანქტ-პეტერბურგის რაიონები
დელტა (მინას-ჟერაისი)
დელტა (Delta) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 500 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ უბერაბის შემადგენლობაში.
2010 წლის მონაცემებით, მოსახლეობა 8 089 ადამიანს შეადგენდა, მოსახლეობის სიმჭიდროვე 78.66 კმ²-ზე. ფართობი 102 840 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ამირან გოგიტიძე
ამირან გოგიტიძე (დ. 20 მაისი, 1964) — ქართველი მწვრთნელი. 2012–2014 წლებში წვრთნიდა ხელვაჩაურის „მაჭახელას“, 2014 წლის აგვისტოდან კი უმაღლეს ლიგაში ახალაღზევებულ ქობულეთის „შუქურას“ ჩაუდგა სათავეში, მან ბესიკ შეროზია ჩაანაცვლა. ამავე წლის ნოემბერში კლუბი დატოვა, მის ადგილზე კონსტანტინ ფროლოვი დაინიშნა.
სქოლიო
კატეგორია:დაბადებული 20 მაისი კატეგორია:დაბადებული 1964 კატეგორია:ქართველი ფეხბურთის მწვრთნელები კატეგორია:ხელვაჩაურის მაჭახელას მწვრთნელები კატეგორია:ქობულეთის შუქურას მწვრთნელები ამირან
ასქარ მამინი
ასქარ უზაქბაიული მამინი (Асқар Ұзақбайұлы Мамин; დ. 23 ოქტომბერი, 1965) — ყაზახეთის პრემიერ-მინისტრი 2019-2022 წლებში. ყაზახეთის პირველი ვიცე-პრემიერი 2016 წლის 9 სექტემბრიდან 2019 წლის 21 თებერვლამდე. 2008-2016 წლებში ყაზახეთის რკინიგზის პრეზიდენტი. 2008 წლიდან არის ყაზახეთის ყინულის ჰოკეის ფედერაციის პრეზიდენტი. 2019 წლის 21 თებერვლიდან 25 თებერვლამდე ყაზახეთის პრემიერ-მინისტრის მოვალეობის შემსრულებელი.
ნურ-სულთანის აკიმი 2006-2008 წლებში და ტრანსპორტისა და კომუნიკაციის მინისტრი დანიალ ახმეტოვის კაბინეტში, 2005-2006 წლებში. მამინი არის ყაზახეთის მმართველი პარტიის, ნურ-ოტანის წევრი.
ყაზახეთის პრემიერ-მინისტრი იყო 2019 წლის 25 თებერვლიდან. 2022 წლის 5 იანვარს ყაზახეთის პრეზიდენტმა, ყასიმ-ჟომართ თოყაევმა ქვეყანაში მიმდინარე მასობრივი საპროტესტო აქციების ფონზე მთავრობის გადადგომის შესახებ გადაწყვეტილებას ხელი მოაწერა. პრემიერ-მინისტრის მოვალეობის დროებით შემსრულებლად ალიხან სმაილოვი დაინიშნა.
სქოლიო
კატეგორია:დაბადებული 23 ოქტომბერი კატეგორია:დაბადებული 1965 კატეგორია:ყაზახეთის პრემიერ-მინისტრები
ელ-ქაზიმი
ქაზიმის პროვინცია ( منطقة القصيم ), ასევე ცნობილი როგორც ქასმის რეგიონი და ოფიციალურად ელ-ქაზიმის პროვინციის საამირო,  — საუდის არაბეთის 13 პროვინციიდან ერთ-ერთი. ის მდებარეობს ქვეყნის ცენტრში, არაბეთის ნახევარკუნძულის გეოგრაფიული ცენტრის მახლობლად, რომლის მოსახლეობა 1 370 727 ადამიანია. პროვინციის ფართობი 58,046 კვადრატულ კილომეტრს შეადგენს. პროვინცია ცნობილია, როგორც ,,ალიმენტური კალათა", რაც მის სოფლის მეურნეობისთვის უმნიშვნელოვანეს ფუნქციას უსვალს ხაზს.
ალ-ქაზიმი საუდის არაბეთის ერთ სულ მოსახლეზე ყველაზე მდიდარი რეგიონია. მოსახლეობის მიხედვით ეს არის ქვეყნის მეშვიდე რეგიონი და მეხუთე ყველაზე მჭიდროდ დასახლებული. მას აქვს 400-ზე მეტი ქალაქი, დაბა, სოფელი და ბედუინის დასახლებები, რომელთაგან ათს გუბერნატორი მართავს. მისი დედაქალაქია ბურაიდა, რომელიც რეგიონის მთლიანი მოსახლეობის დაახლოებით 60% -ს შეადგენს. პროვინციის გუბერნატორი 1992 წლიდან 2015 წლის 29 იანვრამდე იყო უფლისწული ფეიზალ ბინ ბანდარი, რომლის მემკვიდრე იყო პრინცი ფეისალ ბინ მიშაალი.
ეტიმოლოგია
ტერმინი ალ-ქაზიმი მომდინარეობს სიტყვა ,,ქაზიმაჰ"-ისგან (არაბულად: قصيمة‎), რაც ნიშნავს რეგიონის ქვიშის დიუნებს, საიდანაც იზრდება თეთრი საქსალის ხეები.
ადგილმდებარეობა
პროვინცია მდებარეობს საუდის არაბეთის ცენტრში დაახლოებით 400 კილომეტრით ჩრდილო-დასავლეთით დედაქალაქ რიადიდან. მას ესაზღვრება სამხრეთით და აღმოსავლეთით რიადის რეგიონი, ჩრდილოეთით ჰაილის რეგიონი და დასავლეთით ალ მადინას რეგიონი. რეგიონი საუდის არაბეთის თითქმის ყველა ნაწილთან არის დაკავშირებული ავტომაგისტრალების ძალიან რთული ქსელით. რეგიონალური აეროპორტი, პრინცი ნაიფ ბინ აბდულაზიზის რეგიონალური აეროპორტი, ალ ქაზიმს (გასიმს) აკავშირებს ქვეყნის სხვა პროვინციებთან.
მოსახლეობა
ცნობილია, რომ ელქაზიმის მკვიდრთა აქცენტი გამორჩეულია. ალ ქაზიმის აქცენტს ან ,,ალ-კასიმიას” უწოდებენ. მარჯვნივ|მინი|190x190პქ| უნაიზაჰი
სკოლები
რეგიონის ყველა ქალაქსა და მცირე ქალაქში მდებარეობს სკოლები სამივე საგანმანათლებლო საფეხურისთვის (დაწყებითი, საშუალო და საშუალო) და მოიცავს სხვადასხვა ტიპის სკოლებს ( საჯარო, კერძო, მედრესე, საერთაშორისო).
რეგიონს ჰყავს 263 379 ქალი და კაცი სტუდენტი, 33 061 ქალი და მამაკაცი პედაგოგი და 2 533 სკოლა.
უნივერსიტეტები
კასიმის უნივერსიტეტი დაარსდა 2004 წელს იმამ მუჰამედ იბნ საუდის ისლამური უნივერსიტეტისა და კინგ საუდის უნივერსიტეტის ქასიმის ორი ფილიალის შერწყმით. უნივერსიტეტის დაარსების შემდეგ, აქ ჩარიცხულთა რიცხვი მკვეთრად გაიზარდა და გაფართოვდა ადმინისტრაციაც. 2010-11 წლებში უნივერსიტეტში დარეგისტრირებული კაცი და ქალი სტუდენტთა რიცხვი 50 000-ს უახლოვდებოდა, ხოლო პროფესორ-მასწავლებელთა და პერსონალის რაოდენობამ 4000-ს გადააჭარბა, ამჟამად უნივერსიტეტი მოიცავს 28 კოლეჯს როგორც კაცი, ასევე ქალი სტუდენტისათვის.
ქალაქები
ბურაიდა რეგიონის ოფიციალური დედაქალაქი და პროვინციის უდიდესი ქალაქია და მასში პროვინციის მოსახლეობის ნახევარზე მეტი ცხოვრობს. პროვინციის მთავრის სასახლე ქალაქში მდებარეობს, სხვა სამთავრობო ცენტრებთან ერთად. ბურაიდა მასპინძლობს ყველაზე მნიშვნელოვან კულტურულ, სპორტულ, მხატვრულ და ოფიციალურ ღონისძიებებს, რომლებიც პროვინციაში ტარდება. ეს ქვეყნის მეშვიდე ქალაქია (მოსახლეობის მიხედვით), რომლის საერთო მოსახლეობა 609,000 ადამიანია (2010 წლის აღწერა).
უნაიზაჰი რეგიონის სიდიდით მეორე ქალაქია, სადაც მოსახლეობის საერთო რაოდენობა 163000 ადამიანის აღწევს (2010 წლის აღწერა). ქალაქსა და საუდის არაბეთის სამეფო ოჯახს შორის გაფორმებული ხელშეკრულების თანახმად,მას ალ სულაიმთა დინასტია მართავს. ქალაქი ცნობილია ტურისტული ღირსშესანიშნაობებითა და ფესტივალებით.
არ რასი სიდიდით მესამე ქალაქია ალ კასიმის პროვინციაში მოსახლეობის მიხედვით, სადაც მოსახლეობის საერთო რაოდენობა - 133,000 ადამიანია (2010 წლის აღწერა). ასევე მიიჩნევა, რომ არ რასი ალ-კასიმის პროვინციის უდიდესი ქალაქია ტერიტორიის მიხედვით. მისი ფართობია დაახლოებით 60 კვადრატული კილომეტრია.
სქოლიო
კატეგორია:საუდის არაბეთის პროვინციები კატეგორია:საუდის არაბეთის გეოგრაფია
ნათია და ნათია
ნათია და ნათია — ქართული კომედიური ჟანრის სერიალი, რომელიც ფორმულა კრეატივმა გადაიღო 2013 წელს. სერიალში თამაშობენ ცნობილი მსახიობები თათული ედიშერაშვილი და თამუნა ნიკოლაძე. სერიალმა ვერ მოიპოვა წარმატება ამიტომ 1 სეზონის გადაღების შემდეგ სერიალი აღარ გააგრძელეს.
სიუჟეტი
ოჟახური კომედია ორი რძლის შესახებ მოგვითხრობს, რომელსაც ნათია და ნათია ჰქვიათ. კომედიებით სავსე თავგადასავლები ორ ოჟახში.
რესურსები ინტერნეტში
კატეგორია:ქართული ტელესერიალები კატეგორია:2013 წლის ქართული ტელესერიალები კატეგორია:რუსთავი 2
ტარიელ ალიბეგაშვილი
ტარიელ ალიბეგაშვილი (დ. 23 ივნისი, 1945, ყაზბეგი, ახლანდელი სტეფანწმინდა, საქართველოს სსრ — გ. 25 მარტი, 1991, დუშეთი, საქართველოს სსრ) — ქართველი და საბჭოთა სპორტსმენი (თავისუფალი ჭიდაობა). საბჭოთა კავშირის ორგზის ჩემპიონი (1965, 1972), საბჭოთა კავშირის ხალხთა V სპარტაკიადის ჩემპიონი (1971). საბჭოთა კავშირის სპორტის ოსტატი (1965). საბჭოთა კავშირის საერთაშორისო კლასის სპორტის ოსტატი (1966).
ბიოგრაფია
ტარიელ ალიბეგაშვილი დაიბადა 1945 წლის 23 ივნისს სტეფანწმინდაში. მან ორჯერ, 1965 და 1972 წლებში, მოიპოვა საბჭოთა კავშირის ჩემპიონის ტიტული, 1971 წელს გახდა საბჭოთა კავშირის ხალხთა V სპარტაკიადის ჩემპიონი. მინიჭებული აქვს საბჭოთა კავშირის საერთაშორისო კლასის სპორტის ოსტატის წოდება. დაიღუპა 1991 წლის 25 მარტს მომხდარ ავტოავარიაში.
ტარიელ ალიბეგაშვილის სახელობის საერთაშორისო ტურნირი მრავალწლიანი შესვენების შემდეგ 2019 წელს აღდგა და მას ტრადიციული სახე მიეცა.
სქოლიო
კატეგორია:დაბადებული 23 ივნისი კატეგორია:დაბადებული 1945 კატეგორია:გარდაცვლილი 25 მარტი კატეგორია:გარდაცვლილი 1991 კატეგორია:ყაზბეგის მუნიციპალიტეტში დაბადებულები კატეგორია:საბჭოთა კავშირის საერთაშორისო კლასის სპორტის ოსტატები კატეგორია:ქართველი მოჭიდავეები თავისუფალ სტილში ტარიელ
Microsoft Edge
Microsoft Edge (კოდური სახელწოდებით: Project Spartan) — ვებ-ბრაუზერი რომელსაც აწარმოებს კომპანია Microsoft. ოფიციალურად ის 2015 წლის 21 იანვარს გახდა ცნობილი და მისი პირველი საცდელი (preview) საჯარო ვერსია გამოვიდა 2015 წლის 30 მარტს. ის შეცვლის Internet Explorer-ს როგორც ძირითად (default) ბრაუზერს შემდეგი ოპერაციული სისტემების მქონე მოწყობილობებში: Windows 10, Windows 10 Mobile.
Microsoft Edge შემუშავდა იმგვარად, რომ ის იყოს მსუბუქი ვებ ბრაუზერი, layout engine-ით, რომელიც შექმნილია ამჟამინდელ ვებ სტანდარტებზე, რაც გულისხმობს „თანამედროვე ინტერნეტ ქსელთან სრულ თავსებადობას“. მას არ აქვს მხარდაჭერა ძველი ტექნოლოგიებისა, როგორიცაა ActiveX, რათა გზა დაუთმოს Microsoft-ის ახალ გაფართოებებსა (extension) და სერვისებს, როგორებიცაა ხმოვანი ასისტენტი Cortana და ღრუბლოვანი მეხსიერების სერვისი OneDrive, ასევე ჩაშენებულია ანოტაციის ხელსაწყოები და კითხვის რეჟიმი (reading mode).
წარმოება
2014 წლის დეკემბერში, ZDNet-ისთვის (ტექნოლოგიური სიახლეების ვებსაიტი) სტატიის წერისას, ტექნოლოგიური სტატიების რედაქტორმა, მერი ჯო ფოლიმ (Mary Jo Foley) განაცხადა, რომ Microsoft-ი ქმნიდა ახალ ვებ ბრაუზერს, კოდური სახელწოდებით „Spartan“, Windows 10-ისთვის. ის ამტკიცებდა, რომ „Spartan“-ი იქნებოდა სრულიად ახალი პროდუქტი და Internet Explorer-ისგან განცაკევებული, თუმცა Internet Explorer 11 ჯერ კიდევ დარჩებოდა სისტემაში, თავსებადობასთან დაკავშირებული მიზეზების გამო.
2015 წლის იანვრის დასაწყისში, The Verge-მა (ტექნოლოგიური სიახლეების ქსელი) მოიპოვა მეტი დეტალები „Spartan“-ის თაობაზე, Microsoft-თან ახლოს მყოფი წყაროებიდან. ძირითადი ინფორმაცია ის იყო რომ ის შეცვლიდა Internet Explorer-ს Windows 10-ის როგორც desktop, ასევე Mobile ვერსიაზე. Microsoft-მა „Spartan“-ი ოფიციალურად წარადგინა Windows 10-თან დაკავშირებულ კონფერენციაზე (keynote), 2015 წლის 21 იანვარს. „Spartan“-ი ბაზარზე შემოვა, როგორც Internet Explorer-ისგან ცალკე მდგომი პროდუქტი, და ექნება ახალი საფირმო ნიშანი; მიუხედავად იმისა რომ ჯერ არ იყო ოფიციალურად გამხელილი მისი საბოლოო სახელი, საჯაროდ მაინც გაცხადდა რომ მის სახელში სიტყვა „Microsoft“ იქნებოდა.
„Spartan“-ი პირველად საჯაროდ ხელმისაწვდომი გახდა ძირითადი ბრაუზერის (default browser) სახით - Windows 10 Technical Preview build 10049-ში, რომელიც 2015 წლის 30 მარტს გამოვიდა. ახალი ძრავი (engine), რომელსაც „Spartan“-ი იყენებს, ადრეც იყო ხელმისაწვდომი Windows 10-ის ძველ build-ებში როგორც Internet Explorer 11-ის ნაწილი, და ეს ძრავი ასევე უნდა გამოეყენებინა Windows 10-ის საბოლოო ვერსიის მთავარ ბრაუზერსაც; მას შემდეგ Microsoft-მა განაცხადა რომ Internet Explorer-ი აღარ გამოიყენებდა „Spartan“-ის ძრავს, და რომ IE საერთოდ უკანა პლანზე მოექცეოდა Windows 10-ში.
მახასიათებლები
Microsoft Edge დაყენებული იქნება ძირითადი ბრაუზერის (default browser) სახით Windows 10-ის როგორც desktop, ასევე Mobile ვერსიაზე, შესაბამისად, ის ჩაანაცვლებს Internet Explorer 11-სა და Internet Explorer Mobile-ს. Edge-ი იყენებს ახალ layout engine-ს, ასევე ცნობილია EdgeHTML-ის სახელით, რომელიც Trident-ის განშტოებას წარმოადგენს. Trident-ი „შექმნილია თანამედროვე ინტერნეტ ქსელთან სრული თავსებადობით“. ახალი „Edge“ ძრავი (engine) გამოყენებული იქნება ძირითად (default) ძრავად Windows 10-ში, და გვერდების ჩვენება (render) შესაძლებელი იქნება ძველი (legacy) MSHTML ძრავით ძველ პროგრამებთან და ვებსაიტებთან თავსებადობის მიზნით.
Edge-ს არ აქვს მხარდაჭერა მოძველებული (legacy) ტექნოლოგიებისა, როგორებიცაა ActiveX და Browser Helper Object-ები, და მათ მაგივრად გამოიყენებს გაფართოების (extension) სისტემას. Internet Explorer 11 კვლავ დარჩება Edge-ის გვერდზე Windows 10-ში თავსებადობასთან დაკავშირებული მიზეზების გამო; ის თითქმის უცვლელი დარჩება, როგორიც არის Windows 8.1-ში და არ გამოიყენებს Edge-ის ძრავს როგორც ზემოთ მოგახსენეთ.
Edge-ი ერთიანდება Microsoft-ის online პლათფორმებთან: ის ერთიანდება Cortana-სთან, ციფრულ ასისტენტთან, რომელიც გვაძლევს საშუალებას ხმით ვაკონტროლოთ სისტემა, მოვძებნოთ სხვადასხვა ფუნქციები, და მივიღოთ ძებნის დინამიური, დეტალური და პერსონალიზირებული ინფორმაცია. მომხმარებლებს შეუძლიათ ვებ გვერდებზე გააკეთონ ჩანიშვნები (annotations), რაც ავტომატურად დამახსოვრდება და გაზიარდება OneDrive-ზე, სურვილის შემთხვევაში. ის ასევე მოიცავს „საკითხავი სიის“ („Reading List“) ფუნქციებს და შეუძლია მოახდინოს კონტენტის (content) სინქრონიზაცია (sync) მოწყობილობებს შორის, ასევე აქვს „კითხვის რეჟიმი“ („Reading Mode“), რაც აქრობს გვერდების ყველა არასაჭირო ფორმატირებას რომ უფრო მკაფიო და თვალსაჩინო გახდეს ტექსტი.
სისწრაფე
EdgeHTML ძრავის ადრეულმა ტესტირებებმა (benchmark) - (რომლებშიც ასევე მონაწილეობდა Edge-ის პირველი beta ვერსია Windows 10 Build 10049-დან) - აჩვენა JavaScript-ის საგრძნობლად გაუმჯობესებული სისწრაფე Internet Explorer 11-ის Trident 7-თან შედარებით, და აღმოჩნდა რომ Microsoft-ის ეს ახალი ბრაუზერი ისეთივე სწრაფია, როგორც Google Chrome 41 და Mozilla Firefox 37. SunSpider-ის მიერ გატესტვამ (benchmark) აჩვენა, რომ Edge-ი გაცილებით უფრო სწრაფია, ვიდრე სხვა ბრაუზერები, თუმცა ყველა სხვა ტესტირების შედეგების მიხედვით, ის უფრო ნელა მუშაობს, ვიდრე Google Chrome, Mozilla Firefox და Opera, ხოლო ზოგ სიტუაციაში კიდევ უფრო ნელა.
მოგვიანების კიდევ ჩატარდა ტესტირება Windows 10 Build 10122-ის ვერსიაზე, რამაც აჩვენა მნიშვნელოვნად გაუმჯობესებული სიჩქარე IE11-თან და 10049-ის ვერსიასთან შედარებით. Microsoft-ის თქმით, Edge-ი უფრო სწრაფად მუშაობს ვიდრე Chrome-ი და Firefox-ი როგორც Google-ის Octane 2.0-ის, ასევე Apple-ის Jetstream-ის ტესტირებების მიხედვით.
სქოლიო
კატეგორია:ბრაუზერები კატეგორია:Microsoft
ნადია კომენეჩი
კარიერის განმავლობაში, კომენეჩიმ 9 ოლიმპიური მედალი და სპორტულ ტანვარჯიშში მსოფლიო ჩემპიონატის 4 მედალი მოიგო.
ნადია მსოფლიოს ერთ-ერთი ყველაზე სახელგანთქმული ტანმოვარჯიშეა და ცნობილია სპორტის მსოფლიო მასშტაბით პოპულარიზებით. 2000 წელს, ის მეოცე საუკუნის ათლეტთა შორის დაასახელეს. 1989 წლიდან, კომენეჩი აშშ-ში ცხოვრობს. დაქორწინებულია ამერიკელ ოლიმპიურ ჩემპიონ ბარტი კონერზე.
ადრეული წლები
thumb|left|upright|[[ონეშტი, პატარა ქალაქი, სადაც დაიბადა ნადია.]] ნადია კომენეჩი დაიბადა 1961 წლის 12 ნოემბერს, ონეშტში, დასავლეთ მოლდოვის ისტორიულ რეგიონში, რუმინეთის ბაკეუს ჟუდეცში, კარპატების მთებში მდებარე პატარა ქალაქში. მისი მშობლები გეორგი და სტეფანია კომენეჩები არიან. ჰყავს უმცროსი ძმა. მშობლები 1970-იან წლებში განქორწინდნენ. მოგვიანებით მამამისი (1936-2012) ბუქარესტში გადავიდა. ის და მისი უმცროსი ძმა, ადრიანი რუმინეთის მართლმადიდებლური ეკლესიის მზრუნველობის ქვეშ აღმოჩნდნენ. 2011 წელს, ნადიას დედამ, სტეფანიამ ინტერვიუში აღნიშნა, რომ მან ქალიშვილი ტანვარჯიშში იმიტომ შეიყვანა, რომ ნადიას ზედმეტი ენერგიულობისა და აქტიურობის გამო, ბავშვის აღზრდა რთული იყო. კომენეჩიმ ბუქარესტის პოლიტექნიკური უნივერსიტეტის დასრულების შემდეგ, სპორტული აღზრდის ხარისხი მიიღო, რაც მას ტანვარჯიშის მწვრთნელის კვალიფიკაციას აძლევს.
ადრეული კარიერა
thumb|upright|left|ნადია 1970-იან წლებში ნადიამ ტანვარჯიშში ვარჯიში ჯერ კიდევ ბაღიდან დაიწყო, ადგილობრივ გუნდთან ალი-სთან (Flacăra) ერთად, სადაც მისი მწვრთნელები დანკანი და მანტანი იყვნენ. 6 წლის ასაკში, როდესაც კომენეჩის მიერ შესრულებული ერთ-ერთი მოძრაობა, კერძოდcartwheel იხილეს, ნადია ბელა კაროის ექსპერიმენტული ტანვაჯიშის სკოლისთვის შეარჩიეს. კაროი ისეთ ტანმოვარჯიშეებს ეძებდა, რომელთაც ადრეული ასაკიდანვე გაწვრთნიდა. შესვენებისას მან ორი გოგონა შეამჩნია. როდესაც შესვენება მორჩა და გოგონები შიგნით შევიდნენ, კაროი მათ მიჰყვა. ის საკლასო ოთახებს შორის დაიარებოდა, საბოლოოდ კომენეჩიც შენიშნა (მეორე გოგონა, ვიორიკა დიმიტრუ, რუმინეთის ერთ-ერთი მოწინავე ბალერინა გახდა). ნადია კაროისთან 7 წლის ასაკიდან ვარჯიშობდა. ბელასა და მისი ცოლის, მართა კაროის მიერ ონეშტში დაარსებულ ტანვარჯიშის სკოლაში კომენეჩი ერთ-ერთი პირველი სტუდენტი იყო. განსხვავებით კაროის სკოლის ბევრი სხვა სტუდენტისაგან, ნადიას სახლიდან სკოლამდე გადაადგილება შეეძლო, რადგანაც ქალაქში ცხოვრობდა.
thumb|right|200px|ნადია კომენეჩი 1977 წელს. 1970 წლიდან, ნადიამ მშობლიური ქალაქის გუნდთან ერთად ასპარეზობა დაიწყო და ყველაზე ახალგაზრდა ტანმოვარჯიშე გახდა, რომელმაც რუმინეთის ეროვნული ჩემპიონატი მოიგო. 1971 წელს, პირველ საერთაშორისო შეჯიბრებაში მიიღო მონაწილეობა. უმცროსთა შორის, ნადია იუგოსლავიელ ტანმოვარჯიშეს დაუპირისპირდა, „all-around“ ღონისძიებაში გაიმარჯვა და გუნდს ოქროს მედლის მოპოვებაში შეუწყო ხელი. მომდევნო რამდენიმე წლის განმავლობაში, ნადია მრავალ ახალგაზრდულ შეჯიბრზე გამოდიოდა რუმინეთის მასშტაბით. ორმაგ შეხვედრებში ის ისეთი ქვეყნის ტანმოვაჯიშეებს ხვდებოდა, როგორიცა: უნგრეთი, იტალია და პოლონეთი. 11 წლის ასაკში, მან ახალგაზრდა ტანმოვარჯიშეთა უმნიშვნელოვანეს საერთაშორისო შეჯიბრზე, უმცროსთა შორის მეგობრობის ტურნირზე „all-around“, „vault“ და „uneven bars“ ღონისძიებებში გაიმარჯვა.
კომენეჩიმ საერთაშორისო აღიარება 13 წლისამ მოიპოვა, როდესაც 1975 წელს ქალთა სპორტული ტანვარჯიშის ევროპის ჩემპიონატზე (სკიენი, ნორვეგია) 5 ღონისძიებიდან 4-ში გაიმარჯვა. მხოლოდ „floor exercise“ ღონისძიებაში აჯობა მას ნელი ვლადიმიროვნა კიმმა. კომენეჩიმ ასეთივე წარმატებით გააგრძელა მოღვაწეობა: „ყველა ჩემპიონის“ შეჯიბრზე მან „all-around“ ღონისძიება მოიგო, პირველი ადგილი დაიკავა „all-around“, „vault“, „balance beam“ და „uneven bars“ ღონისძიებებში, რუმინეთის ეროვნულ ჩემპიონატზე. ზაფხულის ოლიმპიური თამაშების წინა ღონისძიებაზე, მონრეალში, კომანეჩიმ „all-around“ და „balance beam“ ღონისძიებებში გაიმარჯვა, „vault“, „floor exercise“ და „uneven bars“ ღონისძიებებში კი მას საბჭოთა ტანმოვაჯიშემ, კიმმა აჯობდა და რუმინელმა ვერცხლის მედლებს დასჯერდა.
რესურსები ინტერნეტში
ვიდეოკლიპები:
სქოლიო
კატეგორია:დაბადებული 12 ნოემბერი კატეგორია:დაბადებული 1961 კატეგორია:რუმინელი ემიგრანტები აშშ-ში კატეგორია:რუმინელი ქალი სპორტული ტანმოვარჯიშეები კატეგორია:რუმინელი ოლიმპიური სპორტული ტანმოვარჯიშეები კატეგორია:რუმინელი ოლიმპიური ოქროს მედალოსნები კატეგორია:რუმინელი ოლიმპიური ვერცხლის მედალოსნები კატეგორია:რუმინელი ოლიმპიური ბრინჯაოს მედალოსნები კატეგორია:ზაფხულის ოლიმპიური თამაშები 1976 კატეგორია:ზაფხულის ოლიმპიური თამაშები 1980 კატეგორია:სპორტული ტანვარჯიშის მსოფლიო ჩემპიონატის მედალოსნები კატეგორია:ოლიმპიური ორდენის მფლობელები
მოსკოვის ნიკოლოზ საკვირველთმოქმედის ტაძარი (ხამოვნიკი)
მოსკოვის ნიკოლოზ საკვირველთმოქმედის ტაძარი (Храм Николая Чудотворца) — მართლმადიდებლური ტაძარი მოსკოვში. ტაძარი დაარსებულია XVII საუკუნეში. მდებარეობს მოსკოვის ცენტრალური ადმინისტრაციული ოლქის ხამოვნიკის რაიონში, მეტროსადგურ „კულტურის პარკის“ ახლოს ფრუნზეს სანაპიროზე.
ისტორია
ხის ეკლესიის შესახებ პირველი ცნობები ჩნდება 1625 წელს, ხოლო 1657 წლისათვის ის უკვე ქვისა იყო, 1677 წელს კი ეკლესიას უკვე მოიხსენიებენ წმინდა ნიკოლოზის სახელწოდებით.
ამჟამად არსებული ეკლესიას საფუძველი ჩაუყარეს 1679 წელს მეფე თედორე III-ის დროს, ხოლო ტაძრის კურთხევა შედგა 1682 წლის 25 ივნისს. ერთნავიანი სატრაპეზო, ეგვტერები და სამრეკლო ააშენეს მოგვიანებით.
1812 წელს საფრანგეთ-რუსეთის ომის დროს ეკლესიის ინტერიერი ნაწილობრივ განადგურდა, მაგრამ აღადგინეს 1849 წელს. 1845 წელს ეკლესიის კედლები მოხატეს. XIX საუკუნის დასასრულს შემოავლეს გალავანი და დაუყენეს ჭიშკარი.
ტაძარი გაარემონტეს 1896, 1949 და 1972 წლებში. ეკლესია საბჭოთა ხელისუფლებას არ დაუხურავს და ყოველთვის მოქმედი იყო. 1912 წლიდან 1960 წლამდე ტაძარში შეუნაცვლებლად მსახურობდა ღვთისმეტყველების კანდიდატი პავლე ლეპიოხინი (1880-1960 წწ.)
1992 წელს ეკლესიის სამრეკლოზე დაკიდეს ზარები, რომელთა საერთო მასაც 108 ფუტი იყო.
ტაძრის ცნობილი მრევლი იყო ლევ ტოლსტოი, რომელიც ახლოს ცხოვრობდა ეკლესიასთან.
2018 წლის 5 თებერვლიდან ტაძრის წინამძღვარია ანდრეი ოვჩინიკოვი.
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:ნიკოლოზ საკვირველთმოქმედის ტაძრები რუსეთში კატეგორია:რუსეთის კულტურული მემკვიდრეობის ძეგლები მოსკოვში
ადალეტ თაჰირზადე
ადალეტ თაჰირზადე (Ədalət Tahirzadə; დ. 23 მაისი, 1951) — აზერბაიჯანელი პედაგოგი, ლინგვისტი, ფილოლოგი, ისტორიკოსი, ფილოლოგიის დოქტორი, პროფესორი.
ბიოგრაფია
ადალეტ თაჰირზადე დაიბადა 1951 წლის 23 მაისს, გაბალის რაიონის სოფელ ხირხათალაში. 1958 წელს შევიდა ხირხათალას რვაწლიან საშუალო სკოლაში, რომელიც 1966 წელს დაამთავრა. სრული საშუალო სკოლა 1968 წელს, გაბალის რაიონის სოფელ ზარაგანში დაამთავრა.
1977 წელს ჩააბარა აზერბაიჯანის ნასიმის სახელობის ენათა უნივერსიტეტის ასპირანტურაზე. შემდგომში ოჯახთან ერთად საცხოვრებლად გადავიდა ქალაქ ბაქოში. 1985 წლის აგვისტოდან 1987 წლის ივნისამდე აზერბაიჯანის სამეცნიერო გაზეთის რედაქტორი იყო. 1987 წლის ივნისიდან 1988 წლის თებერვლამდე იყო ხელნაწერთა ინსტიტუტში განყოფილების უფროსი. 1992 წლის 12 სექტემბრიდან 1993 წლის 30 ნოვემბრამდე მუშაობდა აზერბაიჯანის მეცნიერებათა და განათლების მინისტრის მოადგილედ. მისი ხელმძღვანელობით გამოიცა დამოუკიდებელი აზერბაიჯანის ეროვნული იდეოლოგიით ახსავსე პროგრამული სახელმძღვანელოები. 1993 წლის ნოემბრიდან დაიწყო მუშაობა ბაქოს ევრაზიის უნივერსიტეტში წამყვან მასწავლებლად, სადაც 2009 წლის ოქტომბრამდე დოცენტად მუშაობდა. 22 აპრილს 2011 წლიდან დღემდე ამავე უნივერსიტეტის პროფესორია. 2009 წლიდან 2015 წლის ბოლომდე მაგომედ ფიზულის სახელობის ხელნაწერთა ინსტიტუტში მეცნიერის თანამდებობაზე მუშაობდა.
გარდა ზემოთ ჩამოთვლილთაგან იყო გაზეთ „მთვარე-ვარსკვლავის“ დირექტორი (1996-1999), სამეცნიერო ფილოლოგიის ჟურნალის მთავარი დირექტორი (2000). 2012 წლიდან „აზერბაიჯანის ისტორიის საზოგადოების გენეოლოგიური ამბების“ დირექტორია.
ოჯახი
დაოჯახებულია. ჰყავს 2 ვაჯი და 1 ქალიშვილი.
სქოლიო
კატეგორია:აზერბაიჯანელი პედაგოგები კატეგორია:აზერბაიჯანელი ისტორიკოსები
ცემესის უბე
რესურსები ინტერნეტში
კატეგორია:შავი ზღვის ყურეები
არაბუშაღი
არაბუშაღი (Ərəbuşağı) — სოფელი აზერბაიჯანში, აღსუს რაიონში. მოსახლეობის რაოდენობა —   	1 745 კაცი.
რესურსები ინტერნეტში
კატეგორია:აღსუს რაიონის სოფლები
ბაჰარლი (ზანგილანი)
ბაჰარლი (Baharlı) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
რესურსები ინტერნეტში
კატეგორია:ზანგილანის რაიონის სოფლები
კამანდუკაია
კამანდუკაია (Camanducaia) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1015 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოზუ-ალეგრის შემადგენლობაში.
2010 წლის მონაცემებით, მოსახლეობა 21 080 ადამიანს შეადგენდა, მოსახლეობის სიმჭიდროვე 39.89 კმ²-ზე. ფართობი 528 476 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ოდესის ყურე
ოდესის ყურე (Одеська затока) — ყურე შავი ზღვის ჩრდილო-დასავლეთ ნაწილში. ნაპირზე მდებარეობს ოდესის პორტი და ქალაქი ოდესა. სიგანე დაახლოებით 9 კმ აღწევს, სიღრმე 14 მ. მარილიანობა 15,2 ‰-დან 15,6 ‰-მდე. ცალკეულ პერიოდებში მარილიანობა 10 ‰-17 ‰ ფარგლებში მერყეობს, ხოლო ზოგჯერ 18 ‰ აღწევს. ჩრდილოეთიდან შემოზღუდულია ჩრდილო-ოდესის კონცხით, ხოლო სამხრეთით ლანჟერონის კონცხით. ფსკერი მეტწილად ქვიშიანია. დამახასიათებელია ზომიერად კონტინენტური კლიმატი. ზაფხულში წყლის ტემპერატურაა +19,9°C, ზამთარში — +2,2°C.
ლიტერატურა
კატეგორია:შავი ზღვის ყურეები
უბერაბა
2021 წლის მონაცემებით, მოსახლეობა 340 277 ადამიანს შეადგენდა. ფართობი 4 523 957 კმ²-ია.
სქოლიო
კატეგორია:მინას-ჟერაისის შტატის მუნიციპალიტეტები
ნინო ოძელაშვილი
ნინო ოძელაშვილი (დ. 30 დეკემბერი, 1990, თბილისი, საქართველოს სსრ, სსრკ) — ქართველი სპორტსმენი (სამბო), სამბოში მსოფლიო ჩემპიონი (2018, ბუქარესტი, რუმინეთი), ევროპის ორგზის ჩემპიონი ( 2017, მინსკი, ბელარუსი; 2016, ყაზანი, რუსეთი).
რესურსები ინტერნეტში
კატეგორია:დაბადებული 30 დეკემბერი კატეგორია:დაბადებული 1990 კატეგორია:ქართველი ძიუდოისტები კატეგორია:ქართველი სამბისტები კატეგორია:თბილისში დაბადებულები კატეგორია:ქალები სპორტში
ლივინგსტონის ჩანჩქერები
ლივინგსტონის ჩანჩქერები (Chutes de Livingstone) — ჩანჩქერების, ჭორომების და ჩქერების ჯგუფი მდინარე კონგოს ქვედა დინებაში დასავლეთ ეკვატორულ აფრიკაში, კონგოს დემოკრატიული რესპუბლიკისა და კონგოს რესპუბლიკის სახელმწიფო საზღვარზე. აფრიკის შოტლანდიელი მკვლევარის დეივიდ ლივინგსტონის პატივსაცემად სახელდარქმეული ჩანჩქერები წარმოადგენენ მდინარის ჭორომებიან მონაკვეთს სიგრძით 350 კმ საერთო ვარდნით 270 მ. ამ მონაკვეთის წყლის საშუალო ხარჯი შეადგენს დაახლოებით 42 000 მ³/წმ-ში, ამ პარამეტრით ჩამორჩება მხოლოდ მდინარე ამაზონს.